สวัสดีค่ะกนูคลอดลูกได้6เดือรแล้วฝังเข้มยาคุมแบบ3ปีมีเลือดออกกะปิดกะปรอยทุกวันตั้งแต่คลอดได้1เดือนจนตอนนี้6เดือนแร้วก้อยังไม่หยุดไหลและมีอาการคันจี๊ดบริเวณปากช่องคลอดด้วยค้ะมันคืออาการอะไรหรอคะ
สวัสดีค่ะ ผลข้างเคียงของยาฝังคุมกำเนิดประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้นหากฝังมาได้ 6 เดือนแล้ว ยังคงมีเลือดออกทุกวัน ไม่มีแนวโน้มที่จะลดลง ควรไปพบแพทย์เพื่อตรวจดูว่ามีสาเหตุจากอื่นๆ หรือไม่ เช่น เกิดการตั้งครรภ์ขึ้นมีการติดเชื้อในโพรงมดลูก หรือเกิดจากการเเข็งตัวของเลือดผิดปกติ เป็นต้น หากไม่มีความผิดปกติใดๆ แพทย์อาจให้ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะสำหรับอาการคันบริเวณปากช่องคลอด อาจเกิดจาก- การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง ผิวหนังบวม และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด- การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วยในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา หากมีตกขาวที่มีลักษณะของการติดเชื้อราร่วมด้วย ก็ควรไปพบแพทย์เพื่อรับยารักษาค่ะ